Diari Oficial de la Generalitat Valenciana


Sumari del DOGV 5809, del 18-07-2008 (2008/8863)

ORDE de 8 de juliol de 2008, del conseller de Justícia i Administracions Públiques, per la qual es deleguen determinades atribucions en la Conselleria de Benestar Social.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8863


Data del document
:   08-07-2008

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * competència administrativa
    * delegació de poders

ORDE de 8 de juliol de 2008, del conseller de Justícia i Administracions Públiques, per la qual es deleguen determinades atribucions en la Conselleria de Benestar Social. [2008/8863]  
L'Orde de 4 d'octubre de 2005, del conseller de Justícia i Administracions Públiques, va delegar atribucions en matèria de personal, pròpies de la competència del conseller, en distints òrgans de l'administració del Consell, entre els quals es troba la Conselleria de Benestar Social.  
La persistència dels objectius que, al seu dia, van justificar la delegació, unida a l'actual distribució de competències en l'esmentada Conselleria, fa necessària l'adaptació de l'esmentada Orde de delegació a la nova situació orgànica, per tal d'aconseguir una major agilitat i simplificació en la gestió i resolució dels assumptes, que en matèria de personal i funció pública corresponen a aquest departament.  
En virtut del s'ha exposat, i de conformitat amb el que preveu l'article 63 de la Llei 5/1983, de 30 de desembre, del Consell, en relació amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
ORDENE  
Article 1   
Delegar en la subsecretària de la Conselleria de Benestar Social els nomenaments i cessaments del personal funcionari interí i la contractació i cessament del personal laboral temporal, en els supòsits següents:  
1.1. En el cas del personal funcionari interí   
- Substitucions de funcionaris en llocs d'atenció directa, per alguna de les causes següents:  
a) Incapacitat temporal.  
b) Permís per maternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Llicències sense retribució.  
g) Plans de vacacions.   
h) Permís sindical.   
i) Permís per campanya electoral.  
- Excés o acumulació de tasques per un termini màxim de sis mesos, dins d'un període de dotze mesos.   
- Execució de programes de caràcter temporal.  
1.2 En el cas del personal laboral temporal   
- Substitucions en llocs laborals d'atenció directa, per alguna de les causes següents:  
a) Incapacitat temporal.  
b) Permís per maternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Plans de vacacions.   
g) Permís sindical.   
h) Permís per campanya electoral.  
- Acumulació de tasques per un termini màxim de sis mesos, dins d'un període de dotze mesos.   
- Contracte d'obra o servei.  
Article 2   
Amb l'exclusiva finalitat d'atendre a les substitucions temporals dels llocs d'atenció directa, detallats en l'article anterior, i únicament en els supòsits així mateix assenyalats, es podran constituir, respectant en tot cas els criteris establits en l'Orde de 17 de gener de 2006, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià, borses d'ocupació específiques per a substitucions temporals en llocs d'atenció directa, a la Conselleria de Benestar Social.  
Article 3  
Per al seguiment de la constitució i funcionament de la borsa prevista en l'article anterior, la Comissió de Seguiment de les Borses d'Ocupació Temporal, constituïda a l'empara de l'article 12, de l'Orde de 17 de gener de 2006, de la Conselleria de Justícia i Administracions Públiques, podrà acordar la creació de comissions delegades especifiques.  
Article 4   
1. Les resolucions administratives que s'adopten per delegació, indicaran expressament aquesta circumstància i es consideraran dictades per l'òrgan delegatori.   
2. Així mateix, en els contractes laborals que es formalitzen en virtut de la delegació de l'exercici de competències que, per mitjà de la present orde s'efectua, es farà constar expressament aquesta circumstància, i es consideraran formalitzats per l'òrgan delegatori.   
Disposició addicional primera   
Quan la Conselleria de Benestar Social no constituïsca les borses d'ocupació específiques, a què es refereix l'article 2 d'aquesta orde, i cobrisca les substitucions a través de les borses constituïdes per la Direcció General competent en matèria de funció pública, es donarà compte a aquesta dels nomenaments i cessaments efectuats.  
Disposició addicional segona  
Les referències a òrgans directius, contingudes en aquesta orde, s'entendran realitzats pels qui en cada moment exercisquen les seues funcions, segons les normes d'organització de l'esmentada Conselleria.  
Disposició derogatòria  
Queda expressament derogada l'Orde de la Conselleria de Justícia i Administracions Públiques, de 4 d'octubre de 2005, per la qual es deleguen determinades atribucions en diversos òrgans de l'administració del Govern Valencià, en aquells apartats que fan referència a òrgans de la conselleria de Benestar Social.   
Disposició Final  
Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.   
València, 8 de juliol de 2008  
El conseller de Justícia i Administracions Públiques  
FERNANDO DE ROSA TORNER